9127 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 641 

13 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση του αριθμού Πρωτοβάθμιων και Δευτεροβάθ¬ 
μιων Επιτροπών Επίλυσης Δασικών Αμφισβητήσε¬ 


ων στην Περιφέρεια Κρήτης. 1 

Κήρυξη υποχρεωτικής της από 23 Μαρτίου 2005 ΣΣΕ 
Ναυπηγοεπισκευαστικής Ζώνης Πειραιά - Αττικής 
και Νήσων έτους 2005. 2 


Κήρυξη υποχρεωτικής της από 17.3.2005 ΣΣΕ που 
αφορά τους όρους αμοιβής και εργασίας των ερ- 
γατοτεχνιτών -τριών που εργάζονται σε Μεταλλεία, 
Λιγνιτωρυχεία και Ορυχεία όλης της χώρας για τα 
έτη 2005-2006. 3 

Κήρυξη υποχρεωτικής της από 21.3.2005 ΣΣΕ που 
αφορά τους όρους αμοιβής και εργασίας των ερ¬ 
γαζομένων στις ξενοδοχειακές επιχειρήσεις όλης 
της χώρας. 4 

Κήρυξη υποχρεωτικής της από 30 Μαρτίου 2005 ΣΣΕ 
για τους όρους αμοιβής και εργασίας των Τεχνικών 


Ραδιοφώνου (ηλεκτρονικών και ηχοληπτών). 5 

Παράταση του χρόνου λειτουργίας της ειδικής νομο¬ 
παρασκευαστικής επιτροπής για την εκπόνηση 
Πανελλαδικού σχεδίου χωροταξικής κατανομής 
των Δικαστηρίων παντός βαθμού και δικαιοδο¬ 
σίας. 6 

Κανονισμός Εσωτερικής Υπηρεσίας του Εφετείου 
Κρήτης. 7 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στο ΑΘΗΝΑΪΚΟ 
ΠΡΑΚΤΟΡΕΙΟ ΕΙΔΗΣΕΩΝ. 8 

Απόκτηση Ελληνικής Ιθαγένειας του ομογενούς ΝΙΚΙ- 
ΦΟΡΟΒ (επώνυμο )ΑΝΖΟΡ (κ. όνομα). 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος της υπ’ αριθμ. 12569/23.12.2004 
απόφασης Γενικού Γραμματέα Περιφέρειας Κεντρι¬ 
κής Μακεδονίας. 10 


ΑΠΟΦΑΣΕΙ Σ 

Αριθμ. 96848/1458 (1) 

Αύξηση του αριθμού Πρωτοβάθμιων και Δευτεροβάθμιων 
Επιτροπών Επίλυσης Δασικών Αμφισβητήσεων στην 
Περιφέρεια Κρήτης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. - Τις διατάξεις: 

α) του ν. 2026/1992, άρθρ. 4 (ΦΕΚ 43 Α') «Ρύθμιση θε¬ 
μάτων Οργάνωσης και Προσωπικού της Δημόσιας Διοί¬ 
κησης και άλλες διατάξεις», 

β) του ν. 2503/1997 (ΦΕΚ 107 Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», 

γ) του ν. 998/1979, άρθρ. 10 παρ. 3 (ΦΕΚ 298 Α') «Περί 
προστασίας των δασών και των δασικών εκτάσεων της 
χώρας», 

δ) του π.δ. 1213/1981 (ΦΕΚ 300 Α') «Περί αναδιοργανώ- 
σεως των Δασικών Υπηρεσιών του Υπουργείου Γεωρ- 
γίας», 

ε) του ν. 2993/2002 «Τροποποίηση διατάξεων του Κώδι¬ 
κα Οργανισμού Δικαστηρίων και κατάστασης δικαστικών 
λειτουργών (κ.ν. 1756/1998) και του Κώδικα δικαστικών 
Υπαλλήλων (κ.ν. 2812/2000) και άλλες διατάξεις» (ΦΕΚ58 
Α') και την υπ’ αριθμ. 306/2002 γνωμοδότηση του Νομικού 
Συμβουλίου του Κράτους, 

στ) του ν. 3208/2003 (ΦΕΚ 303 Α') άρθ.1 παρ. 5 «Περί 
προστασίας των δασικών οικοσυστημάτων, κατάρτιση 
δασολογίου, ρύθμιση εμπραγμάτων δικαιωμάτων επί δα¬ 
σών και δασικών εν γένει εκτάσεων και άλλες διατάξεις». 

2. α) Την υπ’ αριθμ. 393155/22.9.1992 Κοινή Απόφαση 
των Υπουργών Προεδρίαςτης Κυβέρνησης, Γ εωργίας και 
Οικονομικών (ΦΕΚ 579 Β') «Περιορισμός συλλογικών ορ¬ 
γάνων του Υπουργείου Γεωργίας», 

β) το υπ’ αριθμ. 343/16.3.2005 έγγραφο της Δ/νσης Δα¬ 
σών Περιφέρειας Κρήτης, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Την αύξηση του αριθμού των Επιτροπών που προβλέπο- 
νται στο άρθρο 10 ν. 998/1979 με τη σύσταση νέων ως εξής: 

1. - Μία Πρωτοβάθμια στο νομό Ηρακλείου με έδρα το 
Ηράκλειο, Χανίων με έδρα τα Χανιά, Λασιθίου με έδρα τον 
Άγ. Νικόλαο, Ρεθύμνου με έδρα το Ρέθυμνο. 

2. - Μία Δευτεροβάθμια στο νομό Ηρακλείου με έδρατο 
Ηράκλειο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΑΠΟΚΕΝΤΡΩΣΗΣ ΤΡΟΦΙΜΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΕΥΑΓΓΕΛΟΣ ΜΠΑΣΙΑΚΟΣ 

ΔΙΚΑΙΟΣΥΝΗΣ 

ΑΝΑΣΤΑΣΙΟΣ ΠΑΠΑΛΗΓΟΥΡΑΣ 
-♦- 

Αριθμ. 11584 (2) 

Κήρυξη υποχρεωτικής της από 23 Μαρτίου 2005 ΣΣΕ 
Ναυπηγοεπισκευαστικής Ζώνης Πειραιά - Αττικής και 
Νήσων έτους 2005. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 21ης Απριλίου 2005. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 23 Μαρτίου 2005 
ΣΣΕ Ναυπηγοεπισκευαστικής Ζώνης Πειραιά - Αττικής 
και Νήσων έτους 2005 για όλους τους εργοδότες και ερ¬ 
γαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 5.4.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. οικ. 11586 (3) 

Κήρυξη υποχρεωτικής της από 17.3.2005 ΣΣΕ που αφορά 
τους όρους αμοιβής και εργασίας των εργατοτεχνιτών 
-τριών που εργάζονται σε Μεταλλεία, Λιγνιτωρυχεία 
και Ορυχεία όλης της χώρας για τα έτη 2005 - 2006. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 


2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 25.4.2005. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 17.3.2005 ΣΣΕ 
που αφορά τους όρους αμοιβής και εργασίας των εργα- 
τοτεχνιτών -τριών Μεταλλείων, Λιγνιτωρυχείων και Ορυ¬ 
χείων όλης της χώρας, για τα έτη 2005 - 2006 για όλους 
τους εργοδότες και εργαζομένους του κλάδου που αφο¬ 
ρά αυτή. 

2. Η ισχύς της απόφασης αυτής αρχίζει από 24.3.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 11585 (4) 

Κήρυξη υποχρεωτικής της από 21.3.2005 ΣΣΕ που αφορά 
τους όρους αμοιβής και εργασίας των εργαζομένων 
στις ξενοδοχειακές επιχειρήσεις όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 25.4.2005. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 21.3.2005 Συλ¬ 
λογική Σύμβαση Εργασίας που αφορά τους όρους αμοι¬ 
βής και εργασίας των εργαζομένων στις ξενοδοχειακές 
επιχειρήσεις όλης της χώρας για όλους τους εργοδότες 
και εργαζομένους του κλάδου που αφορά αυτή. 

2. Η ισχύς της απόφασης αυτής αρχίζει από 23.3.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

Αριθμ. 11583 (5) 

Κήρυξη υποχρεωτικής της από 30 Μαρτίου 2005 ΣΣΕ για 
τους όρους αμοιβής και εργασίας των Τεχνικών Ρα¬ 
διόφωνου (ηλεκτρονικών και ηχοληπτών). 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/ 
1990 (ΦΕΚ27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 21ης Απριλίου 2005. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 30 Μαρτίου 2005 
ΣΣΕ για τους όρους αμοιβής και εργασίας των Τεχνικών 
Ραδιοφώνου (ηλεκτρονικών και ηχοληπτών) για όλους 
τους εργοδότες και εργαζομένους του επαγγέλματος 
στον κλάδο που αφορά αυτή. 

2) Η ισχύς της απόφασης αυτής αρχίζει από 8.4.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 42806 (6) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής για την εκπόνηση Πανελλα¬ 
δικού σχεδίου χωροταξικής κατανομής των Δικαστη¬ 
ρίων παντός βαθμού και δικαιοδοσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθμ. 82922/16.7.2004 απόφαση τροποποίη¬ 
σης της ανωτέρω επιτροπής (ΦΕΚ Β' 1119), όπως συ¬ 
μπληρώθηκε με την υπ’ αριθμ. 118335/5.10.2004 (ΦΕΚ Β' 
1530) και παρατάθηκε με την αριθμ. 19744/10.3.2005 
(ΦΕΚ Β' 394) όμοιες. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 21.4.2005 έγ¬ 
γραφο του προέδρου αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη 26.240,00 € σε βάρος του προ¬ 
ϋπολογισμού του ΤΑΧΔΙΚ, αποφασίζουμε: 

Την παράταση μέχρι 30.9.2005 του χρόνου λειτουργίας 
της ειδικής νομοπαρασκευαστικής επιτροπής για την εκ¬ 
πόνηση Πανελλαδικού σχεδίου χωροταξικής κατανομής 
των Δικαστηρίων παντός βαθμού και δικαιοδοσίας, προ- 
κειμένου να περατώσει το έργο της. 

Αθήνα, 3 Απριλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθμ. 37715 (7) 

Κανονισμός Εσωτερικής Υπηρεσίας του 
Εφετείου Κρήτης 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17τουν. 1756/1988 «Κώ¬ 
δικας Οργανισμού Δικαστηρίων και κατάστασης Δικαστι¬ 
κών Λειτουργών» όπως αντικαταστάθηκε από το άρθρο 5 
του ν. 1868/1989 και όπως τελικά αντικαταστάθηκε η πα¬ 
ράγραφος 2 του άρθρου 17 του ν. 1756/1988 εκ νέου με 
την παράγραφο 4 του άρθρου 3 του ν. 2479/1997. 

β) του άρθρου 25 παρ. 3περ. ατουν. 2812/2000 (Α'67). 

γ) του άρθρου 29Ατου ν. 1558/1985 (Α' 137) όπως προ- 
σετέθηκε με το άρθρο 27 του ν.2081 /1992 (Α' 154) και τρο¬ 
ποποιήθηκαν με το άρθρο 1 παρ. 2α του ν. 2469/1997 (Α' 
38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ842/Β'/8.6.2004). 

4. Το υπ’αριθμ.92/22.3.2005 έγγραφο του Εφετείου 
Κρήτης, αποφασίζουμε 

Τη δημοσίευση στην Εφημερίδα της Κυβερνήσεως του 
Κανονισμού Εσωτερικής Υπηρεσίας του Εφετείου Κρή¬ 
της όπως καταρτίσθηκε με την υπ’αριθμ. 38/2004 απόφα¬ 
ση της Ολομέλειας του Εφετείου Κρήτης η οποία έχει ως 

εξής: 

Αποφαίνεται 
Μέρος πρώτον 

Οργάνωση και Λειτουργία του Δικαστηρίου 

1. Τα τμήματα του Δικαστηρίου τούτου (Εφετείου Κρή¬ 
της) καθορίζονται: I) σε δύο (2) Πολιτικά Τμήματα (Α και 
Β) και II) σε ένα ποινικό τμήμα. 

2. Το αντικείμενο και οι ημέρες συνεδρίασης των Τμη¬ 
μάτων αυτών καθορίζονται ως εξής και συγκεκριμένα: 

-Α¬ 
ΠΟΛΙΤΙΚΑ ΤΜΗΜΑΤΑ: 

Το Εφετείο Κρήτης λειτουργεί σε δύο πολιτικά τμήμα¬ 
τα, το πρώτο (Α) καιτο δεύτερο (Β) και συμμετέχουν σ’αυ¬ 
τά, κατά τα καθοριζόμενα με πράξη από τον Προϊστάμενο 
Δικαστή του Εφετείου,όλοι οι Δικαστές του Δικαστηρίου 
αυτού. Σε περίπτωση αυξήσεως των οργανικών θέσεων 
των Δικαστών, η κατανομή σε τμήματα γίνεται επίσης με 
πράξη του Προϊσταμένου Δικαστή. 

Το πρώτο (Α) Πολιτικό τμήμα συνεδριάζει την πρώτη και 
το δεύτερο (Β) Πολιτικότμήματηντρίτη, ημέραΤρίτη, κά¬ 
θε μήνα στην αίθουσα συνεδριάσεων του Εφετείου Κρή¬ 
της και ώρα 10.00 π.μ. Εφόσον η μία συνεδρίαση απ’ αυ¬ 
τές θα είναι αργία, η συνεδρίαση του οικείου τμήματος θα 
γίνεται την επομένη Τρίτη. Ακόμη κατά τους μήνες Απρί¬ 
λιο, Δεκέμβριο και Ιούνιο θα προσδιορίζεται μία μόνο δι¬ 
κάσιμος, στην οποία θα συμμετέχουν οι Δικαστές και των 
δύο Τμημάτων. 

Σε περίπτωση ματαιώσεως για οποιοδήποτε λόγο πολι¬ 
τικής δικασίμου ή υπάρξεως ανάγκης εξισώσεως των 
υποθέσεων, που έχουν δικασθεί από τα τμήματα αυτά, εί¬ 
ναι δυνατόν να αλλάζει με πράξη του Προϊστάμενου Δικα¬ 
στή η προαναφερόμενη σειρά των συνεδριάσεων των 

τμημάτων αυτών, ώστε να διατηρείται πάντοτε κατά το 
δυνατόν ίσος μεταξύ των (πολιτικώντμημάτων) ο αριθμός 
των ανωτέρω συνεδριάσεώντους και ο αριθμός των υπο¬ 
θέσεων που έχουν δικάσει. Τα τμήματα αυτά δεν θα συ¬ 
νεδριάζουν 1) κατά τις εορτές των Χριστουγέννων ( από 
20 Δεκεμβρίου έως 7 Ιανουάριου κάθε έτους) και Πάσχα 
(από Μ. Δευτέρα έως και την Παρασκευή του Πάσχα), 2) 
Κατά το δεύτερο δεκαπενθήμερο του μηνάς Ιουνίου και 3) 
Κατά τη χρονική περίοδο των δικαστικών διακοπών (από 
την 1η Ιουλίου έως και την 15η Σεπτεμβρίου). Τα Τμήματα 
αυτά θα δικάζουν όλες τις πολιτικές υποθέσεις που υπά¬ 
γονται στη δικαιοδοσία και αρμοδιότητα του Δικαστηρίου 
ανεξάρτητα από το αντικείμενό τους. 

Ο αριθμός των προσδιοριζόμενων προς εκδίκαση, για 
καθένα των τμημάτων αυτών, υποθέσεων δεν πρέπει να 
υπερβαίνει τις ογδόντα (80) για κάθε δικάσιμο, εκτός εάν 
ειδικές συνθήκες, που θα εξετάζονται από τον Προϊστά¬ 
μενο του Εφετείου επιβάλουν την εκδίκαση περισσοτέ¬ 
ρων υποθέσεων των ογδόντα (80), όχι όμως περισσοτέ¬ 
ρων των ενενήντα (90). Κατ’ εξαίρεση και στη δικάσιμο 
του πρώτου δεκαπενθημέρου του μηνάς Ιουνίου θα προσ¬ 
διορίζονται προς εκδίκαση μόνο σαράντα (40) υποθέσεις, 
με αντικείμενα, διαζύγιο, επιμέλεια και διατροφή τέκνων, 
εκούσιας δικαιοδοσίας και απαλλοτριώσεις. 

-Β- 

Ποινικό Τμήμα 

Στο τμήμα αυτό θα συμμετέχουν όλοι οι Δικαστές του 
Δικαστηρίου αυτού. Όλες οι συνεδριάσεις των ποινικών 
δικαστηρίων θα γίνονται στην αίθουσα συνεδριάσεων του 
Εφετείου και θα αρχίζουν την 09.00 ώρα και ειδικότερα: 

Το Τριμελές Εφετείο Κακουργημάτων θα συνεδριάζει 
κάθε ημέρα Παρασκευή, πλην της τελευταίας, όλων των 
εβδομάδων για την εκδίκαση κακουργημάτων. 

Το Τριμελές Εφετείο Πλημμελημάτων θα συνεδριάζει 
για την εκδίκαση πλημμελημάτων κάθε ημέρα Τετάρτη 
όλων των εβδομάδων και την τέταρτη και Πέμπτη (όταν 
υπάρξει) Παρασκευή, κάθε μήνα. 

Το Πενταμελές Εφετείο θα συνεδριάζει Α) Την τρίτη 
ημέρα Πέμπτη κάθε μήνα και Β) Κατά τους μήνες Οκτώ¬ 
βριο, Νοέμβριο, Μάρτιο και Μάϊο, και την πρώτη ημέρα 
Πέμπτη για τους μήνες αυτούς. 

Το Μικτό Ορκωτό Εφετείο θα συνεδριάζει την ημέρα 
Πέμπτη κάθε εβδομάδας και μήνα, πλην εκείνης κατά την 
οποία ορίζεται συνεδρίαση του Πενταμελούς Εφετείου. 

Οι συνεδριάσεις των Ποινικών Δικαστηρίων, θα γίνονται 
από 16-9 μέχρι 18-12, από 8-1 μέχρι της Κυριακής των 
Βαΐων και από τη Δευτέρα του Θωμά μέχρι 30.6. κάθε 
έτους. 

Κατάτηνπερίοδοτωνδικαστικώνδιακοπών (από 1η Ιου¬ 
λίου έως και 15 Σεπτεμβρίου) τα Ποινικά Δικαστήρια θα 
συνεδριάζουντις ημέρες που θα ορίζει κάθε χρόνο η Ολο¬ 
μέλεια του Δικαστηρίου τούτου, που θα συνέρχεται για 
τον καθορισμό των τμημάτων των Δικαστικών διακοπών. 

Σε κάθε δικάσιμο ο αριθμός των προσδιοριζόμενων 
προς εκδίκαση υποθέσεων. 

α) Του Τριμελούς Εφετείου Πλημμελημάτων δεν πρέπει 
να υπερβαίνει τις είκοσι (20), 

β) Του Τριμελούς Εφετείου Κακουργημάτων δεν πρέπει 
να υπερβαίνει τις δώδεκα (12). 

γ) Του Πενταμελούς Εφετείου δεν πρέπει να υπερβαίνει 
τις δέκα (10), απ’ αυτές που θα αφορούν στην ουσία της 
κατηγορίας, και 


δ) Του Μικτού Ορκωτού Εφετείου δεν πρέπει να υπερ¬ 
βαίνει τη μία (1). Δεύτερη υπόθεση θα προσδιορίζεται μό¬ 
νο αν αυτή αφορά την παύση της Ποινικής δίωξης. 

Το Τριμελές Ανηλίκων θα συνεδριάζει την πρώτη Δευ¬ 
τέρα κάθε μήνα. 

Τ ο Δικαστήριο απέχει από την εκδίκαση των υποθέσεων 
που έχουν προσδιορισθεί πέραν του αριθμού που ορίζε¬ 
ται για κάθε Δικαστήριο. Με απόφασή του όμως, που 
απαγγέλλεται στην αρχή της συνεδρίασης, μπορεί, σύμ¬ 
φωνα με το άρθρο 374 3 του κ.π.δ.,να αλλάξει τη σειρά 
των υποθέσεων στο έκθεμα και στη θέση της τελευταίας 
ή των τελευταίων από τον αριθμό εκείνων που πρέπει, 
σύμφωνα με τα παραπάνω να εκδικάσει, να τοποθετήσει 
εκ των υπεράριθμων εκείνες των οποίων επίκειται παρα¬ 
γραφή, καθώς και εκείνες στις οποίες κρατείται ο κατη¬ 
γορούμενος για τη δικαζόμενη υπόθεση, ή εκείνες με με¬ 
γάλο αριθμό διαδίκων, μαρτύρων, δικηγόρων κ.λπ. 

Το Συμβούλιο Εφετών, (Τριμελές και Πενταμελές) θα 
συνέρχεται σε ημέρες και ώρες που θα ορίζει κάθε φορά 
ο Προϊστάμενος του Δικαστηρίου ή ο Προεδρεύων του 
Συμβουλίου Εφέτης στο Κατάστημα του Εφετείου. Επί¬ 
σης και τα υπηρεσιακά Συμβούλια του Εφετείου θα συ¬ 
νέρχονται σε ημέρες και ώρες που θα ορίζει ο Προϊστά¬ 
μενος του Εφετείου. 

Μέρος Δεύτερον 

Οργάνωση και λειτουργία της Γραμματείας του 
Εφετείου Κρήτης 
ΓΡΑΜΜΑΤΕΙΑ - ΤΜΗΜΑΤΑ 

Τα τμήματα της Γ ραμματείας του Δικαστηρίου τούτου 
ορίζονται σε τρία: Α) Τμήμα Διοικητικό: 

Τ ο τμήμα αυτό θα τελεί υπό την άμεση εποπτεία και επί¬ 
βλεψη του Προϊσταμένου της Διευθύνσεως της Γ ραμμα¬ 
τείας του Δικαστηρίου τούτου. Στο Τμήμα αυτό θα πε¬ 
ριέρχεται η πάσης φύσεως υπηρεσιακή αλληλογραφία 
του Δικαστηρίου. Γιατην εύρυθμη λειτουργία του τμήμα¬ 
τος θα τηρούνται τα εξής βιβλία: 1) Πρωτόκολλο Αλληλο¬ 
γραφίας, 2) Πράξεων - Αποφάσεων Προέδρου, 3) Αδειών 
Προσωπικού, 4) Εκθέσεων Γραμματέα 5) Βιβλιοθήκης, 6) 
Σκευών και Επίπλων, 7) Ολομέλειας και Συμβουλίου Εφε¬ 
τών. Στο Αρχείο του Τμήματος αυτού θατηρούνται οι ατο¬ 
μικοί φάκελοι των υπαλλήλων του Εφετείου, τα δικαιολο- 
γητικά των διαγωνισμών δικηγόρων και δικαστικών επιμε¬ 
λητών, οι εγκύκλιοι του Υπουργείου Δικαιοσύνης, καθώς 
και των Προέδρου και Εισαγγελέως του Αρείου Πάγου. 
Επίσης στο Τμήμα αυτό θα υπάγονται και οι εργασίες σχε¬ 
τικά με τη λειτουργία του Υπηρεσιακού Συμβουλίου. Για 
την εύρυθμη δε λειτουργία του εν λόγω Συμβουλίου θα 
πρέπει να τηρούνται τα εξής βιβλία: 1) Ερωτημάτων του 
Υπουργείου, 2) Αποφάσεων Υπηρεσ. Συμβουλίου, 3) Απο¬ 
φάσεων Πειθαρχικού Συμβουλίου, 4) Εφέσεων, 6) Πράξε¬ 
ων Προέδρου Εφετών ως Προέδρου του Υπηρεσιακού 
Συμβουλίου. Στο Αρχείο του τμήματος αυτού θα τηρού¬ 
νται οι αποφάσεις του Πειθαρχικού Συμβουλίου και οι 
σχετικοί φάκελοι των πειθαρχικών διώξεων. 

-Β- 

Πολιτικό Τμήμα 

Έργα του Τμήματος αυτού είναι: 1) η παραλαβή 
όλων των δικογράφων που εισάγονται για εκδίκαση 
στο Δικαστήριο (εφέσεων, προσφυγών, αιτήσεων 
προσδιορισμού οριστικής τιμής μονάδος απαλλο- 
τριώσεως, κλήσεων, ανακοπών κ.λπ.), ο ορισμός της 

ημέρας και ώρας για τη συζήτηση των υποθέσεων και 
η εγγραφή τους στα οικεία πινάκια, 2) Η τήρηση και η 
ενημέρωση των αναγκαίων και απαραιτήτων βιβλίων 
και δη α) Καταθέσεως εφέσεων και λοιπών δικογρά¬ 
φων με αλφαβητικό ευρετήριο, β) πινακίων εγγραφής 
των προς συζήτηση υποθέσεων, Τριμελούς και Πεν¬ 
ταμελούς συνθέσεως, γ) ορισμού δικασίμων υπό του 
Προέδρου,δ) ενδίκων μέσων ( αναιρέσεων, αναψηλα- 
φήσεων, ανακοπών), ε) δημοσιεύσεως των αποφάσε¬ 
ων με αλφαβητικό ευρετήριο, στ) Εισηγητών, ζ) πρά¬ 
ξεων Δικαστηρίου, η)Πιστοποιητικών, θ) Πρακτικών 
Δικαστηρίου, ι) Ορκοδοσιών διαδίκων, ια) Συντμήσε- 
ως ή παρατάσεως προθεσμιών, ιβ) πρακτικών μειοψη- 
φιών, ιγ) καταθέσεως γραμματίων παρακαταθηκών 
ιδ) απογράφων και ιε) Παραιτήσεως από ενδίκων μέ¬ 
σων. 3) Η έκδοση σχετικών πιστοποιητικών, 4) Η αρ¬ 
χειοθέτηση και φύλαξη των πολιτικών αποφάσεων, 5) 
Η έκδοση απογράφων και η χορήγηση αντιγράφων και 
πιστοποιητικών σχετικών με τις αποφάσεις αυτές, η 
καθαρογραφή των πολιτικών αποφάσεων και των σχε¬ 
τικών πρακτικών συνεδρίασης του πολιτικού τμήμα¬ 
τος του δικαστηρίου τούτου. Ο Προϊστάμενος του 
Τμήματος αυτού και άλλοι υπάλληλοι υπηρετούν σε 
αυτό θα τηρούν το αρχείο του τμήματος που περιλαμ¬ 
βάνει όλες τις πολιτικές αποφάσεις, από το 1950 μέ¬ 
χρι σήμερα. Τα ευρετήρια των αποφάσεων αυτών, κα¬ 
θώς και τις προτάσεις, εφέσεις, πρακτικά και άλλα έγ¬ 
γραφα προδικασίας. 

-Γ- 

Τμήμα Ποινικό 

Έργα του τμήματος αυτού είναι: 1) Η τήρηση των πρα¬ 
κτικών συνεδριάσεως των δικαστηρίων του Ποινικού τμή¬ 
ματος και η καθαρογραφή αυτών και των ταυταρίθμων 
ποινικών αποφάσεων, 2) η έκδοση των οικείων πιστοποιη¬ 
τικών, 3)η τήρηση και η ενημέρωση των βιβλίων, η εί¬ 
σπραξη τελών ποινικής διαδικασίας, μετατροπής ποινών, 
απολήψιμων και πειστηρίων. Γ ια την εύρρυθμη λειτουρ¬ 
γία του τμήματος θα τηρούνται τα εξής βιβλία, 1) Αποφά¬ 
σεων (Πενταμελούς, Τριμελούς, Ανηλίκων, Μικτού Ορκω¬ 
τού) με αλφαβητικά ευρετήρια, 2) Ενδίκων μέσων, 3) Αι¬ 
τήσεων Ακυρώσεως διαδικασίας και αποφάσεων, 4) 
Πειστηρίων, 5) Καταχωρήσεως αιτήσεων, εκδόσεως αντι¬ 
γράφων και πιστοποιητικών, 6) συντασσομένων δελτίων 
ποινικού μητρώου, 7) Εκπτώσεων και αποδόσεως εγγυή¬ 
σεων, 8) απογράφων, 9) Ειδικόν βιβλίο καταχωρήσεως 
καθαρογραμμένων, τελεσιδίκων αποφάσεων όλων των 
Δικαστηρίων (άρθρο 473 παρ. 3 κ.π.δ. όπως προστέθηκε 
με το άρθρο 9 του ν. 969/1979). 10) Λιπενόρκων, λιπο¬ 
μαρτύρων, 11) ανακοπών κατά λιπομαρτυριών, 12) ανα¬ 
βλητικών υποθέσεων, 13) Αποληψίμων τύπου Α και Β, κα¬ 
θώς και το μισθολογικό μητρώο του προσωπικού (δικα¬ 
στών και Δικαστικών υπαλλήλων) του Δικαστηρίου.Το 
Αρχείο του Ποινικού Τμήματος και του Τμήματος Βου¬ 
λευμάτων θα τηρείται από δικαστικό υπάλληλο, ο οποίος 
θα βοηθείται προς τούτο από τους δικαστικούς επιμελη¬ 
τές του Δικαστηρίου. Στο τμήμα αυτό υπάγεται ακόμη η 
μέριμνα για την έκδοση βουλευμάτων του Συμβουλίου 
Εφετών, η καταχώρηση εισερχομένων - εισαγγελικών 
προτάσεων προς έκδοση βουλευμάτων η καθαρογραφή 
και η δημοσίευση των βουλευμάτων και η επανυποβολή 
των δικογραφιών στην Εισαγγελία Εφετών με αντίγραφα 
βουλευμάτων, η διεκπεραίωση των εισερχομένων δικο¬ 


γραφιών, η έκδοση διατάξεων του Προέδρου Εφετών, η 
διεκπεραίωση της διαδικασίας της έκδοσης και της δικα¬ 
στικής συνδρομής, η άσκηση ενδίκων μέσων κατά βου¬ 
λευμάτων και η έκδοση πιστοποιητικών για το αμετάκλη- 
το αυτών, η σύνταξη του ετήσιου καταλόγου των ενόρκων 
του ΜΟΕ Κρήτης, του μηνιαίου καταλόγου και του κατα¬ 
λόγου της κλήρωσης των ενόρκων,οι κατά το άρθρο 322 
παρ. 3 του κ.π.δ. προσφυγές κατά της απευθείας κλήσε- 
ως, η σύνταξη πρακτικών αυτοπρόσωπων εμφανίσεων 
ενώπιον του Συμβουλίου Εφετών, η καθαρογραφή των 
απαιτούμενων εγγράφων, η μεταρρύθμιση του πίνακα 
πραγματογνωμόνων. Για την εύρυθμη λειτουργία του 
τμήματος αυτού πρέπει επίσης να τηρούνται τα εξής βι¬ 
βλία, 1) Βιβλίο Προτάσεων Εισαγγελέα, 2) Βιβλίο διασκέ¬ 
ψεων και καταχωρήσεως βουλευμάτων, προ της καθαρο- 
γραφής και της έκδοσης αυτών και το κατά το άρθρο 306 
του Κ.Π.Δ βιβλίο, 3) βιβλίο βουλευμάτων, 4) βιβλίο αναι¬ 
ρέσεων κατά βουλευμάτων, 5) βιβλίο παραιτήσεως από 
τα ένδικα μέσα, 6) βιβλίο Εισαγγελικών προτάσεων για 
την έκδοση διατάξεων, 7) βιβλίο διατάξεων του Προέ¬ 
δρου Εφετών ν. 663 του 1977,8) βιβλίο απολήψιμων, 9) βι¬ 
βλίο αποφάσεων ή πρακτικών εκζητούμενων, 10) βιβλίο 
εφέσεων κατά αποφάσεων του Συμβουλίου Εφετών για 
εκδόσεις εκζητουμένων και 11) βιβλίο πρακτικών μειοψη¬ 
φίας. 

Να σημειωθεί ότι: 1) στο Πολιτικό Τμήμα του Εφετεί- 
ου Κρήτης υπηρετούν τέσσερις (4) υπάλληλοι συμπερι¬ 
λαμβανομένου και του προϊσταμένου του τμήματος. 2) 
Στο Ποινικό τμήμα του Εφετείου Κρήτης υπηρετούν 
οκτώ (8) υπάλληλοι, συμπεριλαμβανομένων της Προϊ- 
σταμένης του τμήματος και του εκκαθαριστή. Και 3 ) 
Στο Διοικητικό Τμήμα υπηρετεί η Προϊσταμένη Δ/νσης 
και μία επιμελήτρια Δικαστηρίων. Επίσης και στα άλλα 
δύο τμήματα υπηρετούν άλλοι δύο επιμελητές δικαστη¬ 
ρίων, οι οποίοι απασχολούνται και στα ακροατήρια, πο¬ 
λιτικού και ποινικού. Τέλος ορίζεται ότι η παρούσα από¬ 
φαση της Ολομέλειας θα έχει εφαρμογή, μετά την 
έγκρισή της από τον Υπουργό Δικαιοσύνης από 16 Σεπ¬ 
τεμβρίου 2005. 

Κρίθηκε, αποφασίστηκε στα Χανιά στις 7 Δεκεμβρίου 
2004 και δημοσιεύθηκε στις 22 Δεκεμβρίου 2004. 

0 ΠΡΟΕΔΡΟΣ ΤΑ ΜΕΛΗ Η ΓΡΑΜΜΑΤΕΑΣ 

Ζήσης ΒασιλόπουλοςΕυριπίδης Λαγουδιανάκης Δέσποινα Σαριδάκη 
Ανδρέας Δουλγεράκης 
Ελένη Μαλλιαράκη 
Ερμιόνη Περράκη 
Παρασκευής Ξηρουχάκης 
Ειρήνη Κουρκτσόγλου- 
Πειρουλάκη 
Μιχαήλ Αυγουλέας 
Νικόλαος Φανουργάκης 
Στυλιανός Γωνιωτάκης 
Γ εώργιος Σπυριδάκης 
Εμμανουήλ Βασιλάκης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2005 

Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 9337/Ζ (8) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στο ΑΘΗΝΑΪΚΟ ΠΡΑ¬ 
ΚΤΟΡΕΙΟ ΕΙΔΗΣΕΩΝ. 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΦΥΠ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις». 

2. Τις διατάξεις του ν. 1256/1982 «Για την πολυθεσία, την 
πολυαπασχόληση και άλλες διατάξεις» (άρθρο 6 παρ. 6). 

3. Τις διατάξεις του άρθρου 27 του ν. 2081/1992 με το 
οποίο προστέθηκε το άρθρο 29Α στον ν. 1558/1985 «Κυ¬ 
βέρνηση και Κυβερνητικά Όργανα» όπως συμπληρώθηκε 
μετηνπαράγραφο2ατου άρθρου 1 του ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. ύψους 
εβδομήντα επτά χιλιάδων εννιακοσίων σαράντα (77.940) 
Ευρώ, η οποία θα καλυφθεί από τις εγκεκριμένες πιστώ¬ 
σεις του προϋπολογισμού του ΑΘΗΝΑΪΚΟΥ ΠΡΑΚΤΟ¬ 
ΡΕΙΟΥ ΕΙΔΗΣΕΩΝ Α.Ε. για το οικονομικό έτος 1.1.2005 
έως 31.12.2005. 

5. Τις διατάξεις του π.δ. 150/1994 «Ίδρυση και κατα¬ 
στατικό της ανώνυμης εταιρείας ΑΘΗΝΑΪΚΟ ΠΡΑΚΤΟ¬ 
ΡΕΙΟ ΕΙΔΗΣΕΩΝ Α.Ε.». 

6. Τα υπ’ αριθμ. 1802/16.11.2004 και 1816/26.11.2004 
έγγραφα του Γενικού Διευθυντή του ΑΘΗΝΑΪΚΟΥ ΠΡΑ¬ 
ΚΤΟΡΕΙΟΥ ΕΙΔΗΣΕΩΝ Α.Ε. με τα οποία ζητείται η έγκρι¬ 
ση της σύναψης μίσθωσης έργου για τις ειδικές ανάγκες 
της λειτουργίας του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙ¬ 
ΔΗΣΕΩΝ ΑΕ, όπως αυτές περιγράφονται στα προαναφε- 
ρόμενα έγγραφα. 

7. Το γεγονός ότι οι συμβάσεις μίσθωσης έργου, των 
οποίων ζητείται η έγκριση, αποτελούν γνήσιες συμβάσεις 
μίσθωσης έργου, που δεν υποκρύπτουν εξαρτημένη ερ¬ 
γασία, όπως τούτο προκύπτει από την από 6.12.2004 βε¬ 
βαίωση του Νομικού Συμβούλου του ΑΘΗΝΑΪΚΟΥ ΠΡΑ¬ 
ΚΤΟΡΕΙΟΥ ΕΙΔΗΣΕΩΝ Α.Ε., που εκδόθηκε σύμφωνα με 
τη διάταξη του άρθρου 6 παρ. 2 του ν. 2527/1997. 

8. Την υπ’ αριθμ. ΔΙΠΠ/Φ.ΕΓΚΡ.19/45/27010/16.2.2005 
έγκριση σύναψης συμβάσεων μίσθωσης έργου από το 
Α.Π.Ε. 

9. Την υπ’ αριθμ. Υ93/26.5.2004 (ΦΕΚ 789/Β/26.5.2004) 
απόφαση του Πρωθυπουργού «Καθορισμός αρμοδιοτή¬ 
των του Υπουργού Επικράτειας». 

10. Την υπ’αριθμ. ΔΙΔΚ/Φ. 1/2/6139 (ΦΕΚ527/Β/24.3.2004) 
απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης. 

11. Την υπ’ αριθμ. 14650/Δ10Ε85/17.3.2004 (ΦΕΚ 
519/Β/17.3.2004) κοινή απόφαση του Πρωθυπουργού και 
του Υπουργού Οικονομίας και Οικονομικών για καθορι¬ 
σμό αρμοδιοτήτων στους Υφυπουργούς Οικονομίας και 
Οικονομικών. 

12. Το υπ’ αριθμ. 1952/10.3.2005 έγγραφο του Αθηναϊ¬ 
κού Πρακτορείου Ειδήσεων. 


13. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις», αποφασίζουμε: 

1. Καθορίζουμε τον αριθμό των προσώπων προς τους 
οποίους θα γίνει ανάθεση έργου από το ΑΘΗΝΑΪΚΟ ΠΡΑ¬ 
ΚΤΟΡΕΙΟ ΕΙΔΗΣΕΩΝ Α.Ε., με σύμβαση μίσθωσης έργου, 
σύμφωνα με την διάταξη του άρθρου 14 παρ. 3 περ. α'του 
π.δ. 150/1994 καιτου άρθρου 6του ν. 2527/1997, ως εξής: 

- Ένα (1) Λογιστή - Λογίστρια. 

- Ένα (1) υπεύθυνο/υπεύθυνη δημοσίων σχέσεων. 
-Ένα (1) στέλεχος στη Διεύθυνση Πωλήσεων και Έρευ¬ 
νας Αγοράς. Σύνολο: Τρία (3) άτομα. 

2. Ως απαραίτητα προσόντα των ανωτέρω ορίζονται: α) 
Για το Λογιστή/λογίστρια: Πτυχίο Α.Ε.Ι. 

β) Για τον υπεύθυνο/υπεύθυνη Δημοσίων Σχέσεων: 
Πτυχίο ΑΕΙ η άλλης σχετικής Σχολής. 

γ) Γ ια το στέλεχος στη Διεύθυνση Πωλήσεων και Έρευ¬ 
νας Αγοράς: Πτυχίο Α.Ε.Ι. 

3. Το έργο που θα εκτελεστεί θα συνίσταται: α) Για το 
Λογιστή/λογίστρια: στην απασχόλησή του στη Διεύθυνση 
Οικονομικών Υπηρεσιών του Α.Π.Ε., β) για τον υπεύθυ¬ 
νο/υπεύθυνη Δημοσίων Σχέσεων: στην απασχόλησή του 
στις Δημόσιες Σχέσεις με σκοπό την ενίσχυση των εσό¬ 
δων του ΑΠΕ, γ) Γιατο στέλεχος στη Διεύθυνση Πωλήσε¬ 
ων και Έρευνας Αγοράς: στην απασχόλησή του με σκοπό 
την προώθηση των δημοσίων σχέσεων του ΑΠΕ στο Εσω¬ 
τερικό και Εξωτερικό. 

4. Ως τόπος απασχόλησης των ανωτέρω ορίζεται η Αθή¬ 
να. 

5. Ως μέγιστο χρονικό διάστημα, εντός του οποίου πρέ¬ 
πει να ολοκληρωθεί το εκτελούμενο έργο ορίζεται ένα (1) 
έτος, από την υπογραφή της κάθε σύμβασης. 

6. Η δαπάνη που προκαλείται από τις ως άνω συμβάσεις 
ανέρχεται στο ποσό των εβδομήντα επτά χιλιάδων εννια- 
κοσίων σαράντα (77.940) ευρώ. 

7. Το προαναφερόμενο έργο δεν ανάγεται στον κύκλο 
των συνήθων καθηκόντων των υπαλλήλων του ΑΘΗΝΑΪ¬ 
ΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε., λόγω της ιδιαιτερό- 
τητάς του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ ΚΑΙ 
ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΠΙΚΡΑΤΕΙΑΣ 

ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

Ο) 

Απόκτηση Ελληνικής Ιθαγένειας του ομογενούς 
ΝΙΚΙΦΟΡΟΒ (επώνυμο)ΑΝΖΟΡ (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. 3187/21.4.2005 απόφαση του Γ ενικού 
Γραμματέα της Περιφέρειας Θεσσαλίας που εκδόθηκε 
σύμφωνα με τις διατάξεις του άρθρου 1 του ν. 2790/2000 
(ΦΕΚ 24/Α/16.2.2000) «Αποκατάσταση των παλλινοστού- 
ντων ομογενών από την τέως Σοβιετική Ένωση και άλλες 
διατάξεις» όπως τροποποιήθηκε με το άρθρο 76 του ν. 
2910/2001 (ΦΕΚ91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια . Κτήση της ελλη¬ 
νικής ιθαγένειας με πολιτογράφηση και άλλες διατάξεις», 

γίνεται αποδεκτή η από 7.8.2001 αίτηση του ανωτέρω 
ομογενούς ΝΙΚΙΦΟΡΟΒ ( επώνυμο ) ΑΝΖΟΡ (κ. όνομα ) 
περί απόκτησης της Ελληνικής Ιθαγένειας ο οποίος γεν¬ 
νήθηκε στις 19.4.1963 στο χωριό Γκαναχλέμπα, περιοχή 
Ντμανίσκι της Γεωργίας. Τα στοιχεία του είναι: 
ΕΠΩΝΥΜΟΟΝΟΜΑ 
ΠΑΤΡΟΣ: ΝΙΚΙΦΟΡΟΒ ΤΙΜΟΘΕΟΣ 
ΜΗΤΡΟΣ (πριν το γάμο): ΠΕΪΛΙΒΑΝΟΒΑ ΓΚΙΟΥΛ 
Επίσης εγκρίνεται ο εξελληνισμός του επωνύμου του 
ανωτέρω από ΝΙΚΙΦΟΡΟΒ σε ΝΙΚΙΦΟΡΙΔΗΣ. 

Με εντολή Γενικού Γραμματέα Περιφέρειας 

Η Αναπληρώτρια Προϊσταμένη 
ΜΑΡΙΑ ΚΗΡΥΚΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. 12569/23.12.2004 απόφαση Γενικού 
Γ ραμματέα Περιφέρειας Κεντρικής Μακεδονίας που δη- 
μοσιεύθηκε στο ΦΕΚ 96/Β/27.1.2005 και αφορά την τρο¬ 
ποποίηση Οργανισμού Εσωτερικής Υπηρεσίας του Δημο¬ 
τικού Σταδίου Αλεξάνδρειας, διορθώνεται ο αριθμός των 
θέσεων προσωπικού στη στήλη «ΘΕΣΕΙΣ ΚΑΛΥΦΘΕΙΣΕΣ» 
από τρεις (3) σε δύο (2) και επίσης από τρεις (3) σε δύο (2) 
διορθώνεται και το σύνολο των θέσεων της ανωτέρω στή¬ 
λης. 

(Από την Περιφέρεια Κεντρικής Μακεδονίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 


ΡΑΧ 210 52 21 004 
θ-γπθΜ: \λ/θ5γπ351:θγ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπιεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























